केंद्रीय मंत्री ने कहा- भारतीय मुसलमानों के पास हिंदू DNA
Union Minister Giriraj Singh On Maulana Arshad Madani's statement, जमीयत के वरिष्ठ नेता अरशद मदनी के बयान पर केंद्रीय मंत्री गिरिराज सिंह ने आपत्ति जताई है। गिरिराज ने कहा कि ये लोग जिन्ना की सोच वाले हैं, बंटवारे के समय इन्हें पाकिस्तान भेज देना चाहिए था
जमीयत के वरिष्ठ नेता अरशद मदनी के बयान पर केंद्रीय मंत्री गिरिराज सिंह ने आपत्ति जताई है। गिरिराज ने कहा कि ये लोग जिन्ना की सोच वाले हैं, बंटवारे के समय इन्हें पाकिस्तान भेज देना चाहिए था। केंद्रीय मंत्री ने यह भी कहा कि भारतीय मुसलमानों के पास हिंदू DNA है, क्योंकि वे इस्लामी शासन के दौरान कन्वर्ट हुए थे।
बता दें दिल्ली में जमीयत उलेमा-ए-हिंद के दो दिन के अधिवेशन में अरशद मदनी ने अल्लाह और ओम को एक बताया था। मदनी RSS चीफ के उस बयान का जवाब दे रहे थे, जिसमें उन्होंने कहा था- हिंदुओं और मुसलमानों के पूर्वज एक जैसे हैं। मदनी ने कहा- तुम्हारे पूर्वज हिंदू नहीं, मनु थे यानी आदम। उनके इस बयान के विरोध में अधिवेशन में पहुंचे अलग-अलग धर्मगुरु मंच छोड़कर चले गए।
भारत में मोदी सरकार को बदनाम करने की कोशिश
मै मदनी को नहीं जानता, लेकिन मदनी हो या और कोई ये लोग भारत में मोदी की सरकार को बदनाम करने के लिए ये सब कर रहे हैं। 1400 साल इस्लाम की आयु है। इससे पुराना तो ईसाई धर्म है। ईसाई 2200 साल पुराना है। हमारे ओम और शिव अनादि हैं। हमारे कई ऋषि हैं, जिन्होंने हजारों साल तपस्या की है। मुगलों ने हमारे ही पूर्वजों को मुसलमान बनाया। हमारे पूर्वजों ने गलती की। जब आजादी के बाद देश का बंटवारा हुआ तो इनको पाकिस्तान भेजना देना चाहिए था। ये लोग जिन्ना की सोच वाले हैं।
हिंदू संगठनों ने भी जताया विरोध
मदनी के बयान पर हिंदू संगठनों के लोगों ने भी आपत्ति जताई है। उनके खिलाफ कार्रवाई की मांग की जा रही है। उनके खिलाफ दिल्ली पुलिस में शिकायत दर्ज कराई गई। सोमवार को यूनाइटेड हिंदू फ्रंट (UHF) ने दिल्ली के जंतर-मंतर में मदनी के खिलाफ विरोध प्रदर्शन भी किया और गिरफ्तारी की मांग की।
मौलाना मदनी ने ओम और अल्लाह को एक बताया था
जमीयत उलेमा-ए-हिंद के 34वें अधिवेशन के आखिरी दिन मौलाना मदनी ने कहा- मैंने पूछा कि जब कोई नहीं था। न श्रीराम थे, न ब्रह्मा थे और न शिव थे; जब कोई नहीं था तो मनु पूजते किसको थे। कोई कहता है कि शिव को पूजते थे। बहुत कम लोग ये बताते हैं कि मनु ओम को पूजते थे। ओम कौन है? बहुत से लोगों ने कहा कि उसका कोई रूप-रंग नहीं है। वो दुनिया में हर जगह हैं। अरे बाबा इन्हीं को तो हम अल्लाह कहते हैं। इन्हें आप ईश्वर कहते हैं।
जैन गुरु ने जताया विरोध
मौलाना मदनी के बयान का जैन मुनि लोकेश ने विरोध किया। उन्होंने कहा कि यह अधिवेशन लोगों को जोड़ने के लिए हो रहा है। ऐसे में इस तरह का बयान कहां तक जायज है। जैन मुनि ने मंच से कहा- मैं मदनी साहब को शास्त्रार्थ की चुनौती देता हूं। आप दिल्ली आइए या फिर आप मुझे सहारनपुर बुलाएंगे। मैं वहां भी शास्त्रार्थ के लिए आउंगा। इसके बाद वे कार्यक्रम से उठकर चले गए। उनके बाद दूसरे धर्मों के संतों ने भी कार्यक्रम छोड़ दिया। पूरी खबर यहां पढ़ें...
ये खबर भी पढ़ें... 
जमीयत चीफ बोले- भारत जितना मोदी-भागवत का उतना ही हमारा
जमीयत उलेमा-ए-हिंद के चीफ महमूद मदनी ने कहा है कि भाजपा और RSS से हमारा कोई धार्मिक मतभेद नहीं है, बल्कि वैचारिक मतभेद है। दिल्ली के रामलीला मैदान में शनिवार को जमीयत के 34वें अधिवेशन में उन्होंने कहा- भारत जितना मोदी और भागवत का है, उतना ही मदनी का भी है। जमीयत चीफ ने कहा- हमें सनातन धर्म से कोई शिकायत नहीं है, आपको भी इस्लाम से कोई शिकायत नहीं होनी चाहिए। पढ़ें पूरी खबर...